Cold, Cold Heart

«Cold, Cold Heart» er ein countrysong skriven av Hank Williams. Denne bluesballaden er bådee in klassikar innan honkytonk og i heile Great American Songbook.  

Williams spelte først inn songen og gav han ut i 1951, opphavleg som B-sida til singelen «Dear John». «Dear John» nådde åttandeplassen på countrylista i USA, medan «Cold, Cold Heart» vart den songen som vart føretrekt på radio og på jukeboksane. Dette fekk songen opp på toppen av countrylista i USA. 

Same året vart songen spelt inn i ein popversjon av Tony Bennett med eit lett orkesterarrangement av Percy Faith. Denne innspelinga vart gjeven ut av Columbia Records. Denne nådde Billboard-lista den 20. juli 1951 og låg inne på lista i 27 veker med førsteplassen som den høgaste plasseringa.

Versjonen til Bennett var med å eksponere både Williams og countrymusikken for eit breiare publikum i USA. Allmusic og Bill Janovitz skreiv om den usannsynlege kombinasjonen: 
«At ein ung italiensk songkelner frå Queens skulle finne noko til felles med ein countrysongar frå landsbygda i Alabama syner både kor god Williams var som låtskrivar og kor bra øyre Bennett hadde for andre sine songar». 

Williams skal ha ringt til Bennett og sagt «Tony, kvifor øydela du songen min?» Men det skal ha vore ein spøk, Williams likte godt Bennett sin versjon  og spelte han på jukeboksar der han kunne finne han. I sjølvbiografien sin The Good Life, fortalte Bennett om då han spelte «Cold, Cold Heart» på Grand Ole Opry seinare i 1950-åra. Han hadde med seg det vanlege arrangementet sitt som han venta husbandet skulle spele, men instrumenteringa deira var så forskjellig at dei ikkje godtok arrangementet. «Syng du og så følgjer me deg», sa dei, og Bennett sa dei gjorde det særs vakkert. Bennett fortel ofte om telefonsamtalen med Williams på scenen før han framfører songen. 

«Cold, Cold Heart» har sidan blitt spelt inn av mange andre artistar, som Louis Armstrong (17. september 1951), Donald Peers (5. oktober 1951), Petula Clark, Gene Autry (i filmen Apache Country i 1952), Johnny Cash, Nat King Cole, Aretha Franklin (1964), Bill Haley & His Comets, Rosemary Clooney, Dinah Washington, Norah Jones, Lucinda Williams, Ronnie Hawkins, Raul Malo, George Jones, Roy Orbison, David Allan Coe, Guy Mitchell, Teresa Brewer, Jerry Lee Lewis, Cowboy Junkies, Frankie Laine, Nick Curran og Jo Stafford. 

Freddy Fender hadde ein spanskspråkleg hit av songen kalla «Tu Frio Corazon».

Lister

Kjelder
Denne artikkelen bygger på «Cold, Cold Heart» frå ,  den 1. mars 2015. 
 oppgav desse kjeldene:

Bakgrunnsstoff
 

Songar frå 1951
Songar skrivne av Hank Williams
Hank Williams-songar
Songar på toppen av Billboard-lista
Tony Bennett-songar
Petula Clark-songar
Johnny Cash-songar
Louis Armstrong-songar
Aretha Franklin-songar
Jerry Lee Lewis-songar
Frankie Laine-songar
Jo Stafford-songar
Bill Haley-songar
Rosemary Clooney-songar
George Jones-songar
Guy Mitchell-songar
Nat King Cole-songar
Bill Haley-songar
Dinah Washington-songar
Norah Jones-songar
Lucinda Williams-songar
Roy Orbison-songar
Johnny Cash-songar
Willie Nelson-songar
Hank Williams jr.-songar
Waylon Jennings-songar
Tennessee Ernie Ford-songar
Glen Campbell-songar
Don Gibson-songar
Del Shannon-songar
Roy Acuff-songar
Eddy Arnold-songar
Connie Francis-songar
Faron Young-songar
Percy Faith-songar
Webb Pierce-songar
Charlie Rich-songar
Ray Price-songar
Gram Parsons-songar
Pat Boone-songar
Chet Atkins-songar
Conway Twitty-songar
George Hamilton IV-songar